

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2015.gada 28.maijā Nr.**218**

(prot.Nr.**11**, **5**.§)

**Par apropriācijas palielināšanu Daugavpils pilsētas domes**

**Kultūras pārvaldei**

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes (turpmāk- Domes) 2015.gada 30.janvāra saistošo noteikumu Nr.8 „Par Daugavpils pilsētas pašvaldības budžetu 2015.gadam” 9.punktu, kurš nosaka, ja 2015.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, saskaņā ar Latvijas valsts mežu atbalstītās „Latgales kultūras programmas 2015” 2015.gada 15.maija projekta finansēšanas līgumu Nr.LKP2015/033 starp Latgales reģiona attīstības aģentūru un Daugavpils pilsētas domes Kultūras pārvaldi, ņemot vērā Daugavpils pilsētas domes Finanšu komitejas 2015.gada 21.maija sēdes protokolu Nr.11, atklāti balsojot: atklāti balsojot: PAR – 10 (V.Bojarūns, A.Broks, A.Gržibovskis, R.Joksts, J.Lāčplēsis, A.Nikolajevs, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Palielināt apropriāciju Daugavpils pilsētas domes Kultūras pārvaldei (reģ.Nr.90001206849, juridiskā adrese: K.Valdemāra iela 13, Daugavpils) projektu finansējumam un apstiprināt projekta ”Pētnieciskā darba veikšana un materiāla apkopošana par Terēzi Broku un viņas ieguldījumu Latgales koru mūzikas attīstībā” ieņēmumu un izdevumu tāmi 2015.gadam, saskaņā ar pielikumu.

2. Daugavpils pilsētas domes Finanšu nodaļai lēmuma 1.punktā apstiprināto ieņēmumu un izdevumu tāmi iekļaut Daugavpils pilsētas pašvaldības 2015.gada budžeta grozījumos.

Pielikumā: Daugavpils pilsētas domes Kultūras pārvaldes pamatbudžeta ieņēmumu un izdevumu tāme projektam „Pētnieciskā darba veikšana un materiāla apkopošana par Terēzi Broku un viņas ieguldījumu Latgales koru mūzikas attīstībā”.

Domes priekšsēdētājs *(personiskais paraksts)*  J.Lāčplēsis